T-90

náhľad|Tank T-90MS.
náhľad|T-90A na vojenskej prehliadke v Moskve v roku 2013.
náhľad|Pohľad spredu na T-90A s reaktívnym pancierom Kontakt-5.
náhľad|T-90A na súťaži Tankový biatlon 2013.
náhľad|T-90S na oslavách dňa nezávislosti v Turkmenistane.
náhľad|Používatelia tankov T-90S.
náhľad|Dieselový motor tanku T-90.
T-90 je hlavný bojový tank ruskej armády a nástupca tanku T-72 s novou generáciou pancierovania korby a veže. Spolu so starším typom T-80 sú predstaviteľmi tretej generácie hlavných bojových tankov v Rusku. Od roku 2011 prestali ruské ozbrojené sily objednávať T-90 a namiesto toho čakajú na ukončenie vývoja tanku T-14 Armata, ktorý by mal byť zaradený do výzbroje v roku 2016. Pre meškanie tanku T-14, ktorý nebolo možné dodávať v dostatočných množstvách, sa však nakoniec výroba T-90M znovu rozbehla.

 Vznik a vývoj 
Tank bol vyvinutý v 90. rokoch 20. storočia. Vznikol modernizáciou tanku T-72B, ale je v ňom zahrnutých aj niekoľko vylepšení z tanku T-80U. Vyrábať sa začal v závode GPO UralVagonZavod v meste Nižnij Tagil v Sverdlovskej oblasti.T-72BU / T-90 (Obiekt 188) Tank

 Pohon 
Posádku tvorí veliteľ, strelec a vodič. Pohonnou jednotkou je vidlicový dvanásťvalcový vznetový motor V-84MS s výkonom 618 kW. Motor môže okrem bežných druhov motorovej nafty používať aj automobilový benzín A-72 a letecký petrolej T-2 a TS-1. Objem palivovej nádrže je 1600 litrov. Dojazd tanku je  na ceste a  v teréne. Podvozok je odpružený torznými tyčami a hydraulickými tlmičmi u 1., 2. a 6. pojazdového kolesa a pojazdový pás sa skladá z kovových, pogumovaných článkov.

Počas viacerých modernizácií boli jednotlivé varianty tanku T-90 vybavené novšími a výkonnejšími  motormi V-92S2 s výkonom 735 kW a neskôr motormi V-96 s výkonom 930 kW.

 Výzbroj 
Hlavný kanón 2A46M-5 je kalibru  a má hlaveň dlhú 48 kalibrov, t. j. . Kanón je stabilizovaný v dvoch rovinách: elektro-mechanicky v horizontálnej rovine a elektrohydraulicky vo vertikálnej rovine. 2A46M-5 je nabíjaný automaticky, čo umožnilo znížiť posádku o jedného člena. Inštaláciou kanónu 2A46M-5 sa zvýšila presnosť strelby v porovnaní s kanónom 2A46M (v tanku T-72) o 15 – 20 % a rozptyl  streľby počas jazdy sa znížil 1,7-násobne. Na zvýšení presnosti sa podieľa aj zariadenie UUI-1, ktoré zisťuje ohyb kanónu, vznikajúci pri častých zmenách teploty (v dôsledku vonkajších vplyvov, ale aj v dôsledku streľby).
Palebný priemer tanku je 40 nábojov, z čoho 22 je uložených v otočnom zásobníku nabíjacieho automatu na dne korby. Ďalších 8 nábojov je uložených v schránke vnútri tanku a zvyšných 10 vo vonkajšej schránke, pripevnenej k zadnej časti veže. Kanón môže vystreľovať krídelkami stabilizovanú podkalibernú strelu s oddeliteľnými vodiacimi prvkami APDSFS, ako je 3BM44M s prieraznosťou  RHA na . Taktiež je schopný strieľať vysoko explozívne proti-tankové strely HEAT, ako sú 3BK21B s prieraznosťou  RHA alebo 3BK29M s prieraznosťou  RHA. Ďalším typom munície je laserom riadená strela Reflex, ktorá môže byť použitá v rozsahu od  do  a zasiahnutie cieľa na maximálnu vzdialenosť jej zaberie 17,7 sekundy. Dokáže preniknúť oceľovým pancierom do hrúbky  a môže byť použitá aj proti nízko letiacim vzdušným cieľom, ako sú vrtuľníky. Tank vezie pre kanón 2A46M-2 43 ks munície.

Ďalšiu výzbroj tvorí spriahnutý guľomet 6P7K kalibru 7,62 mm s palebným priemerom 2 000 nábojov, ktorý je určený hlavne na ničenie živej sily do 1 500 m. Odmer zbrane je 316o a námer −10o až +45o. 

Veliteľov protilietadlový guľomet 6P50 „Kord“ má kaliber 12,7 mm, je diaľkovo ovládaný z vnútra tanku a má dostrel . Guľomet má zásobu 300 nábojov a kadenciu 700 – 800 rán za minútu. V závislosti od toho, z ktorej strany veliteľskej vežičky je lafetovaný, má odmer buď 102o (vpravo) alebo 88o (vľavo). Námer zbrane je v oboch prípadoch v rozsahu od −10o do +45o. 

 Systém riadenia paľby 
Zistenie cieľa je vysoko precízne; umožňuje zameriavanie cieľov vo dne i v noci. Pre strelca aj veliteľa tanku ho zaisťuje integrovaný systém riadenej paľby 1A45 Irtyš. Ten zahŕňa strelcove systémy paľby, IČ zameriavač alebo termovíziu a veliteľov opticko-pozorovací systém TO1PO2T Agava-2 TI s dosahom . Systém riadenia paľby zahŕňa denný optický systém s odbočným kanálom pre strelcov strelecký panel, zbraňový stabilizátor a balistický počítač. Veliteľ má k dispozícii denno/nočný optický-pozorovací systém, ktorým riadi paľbu kanónu a guľometu. Raketový, laserom navádzaný poloautomatický systém 9K119M, umožňujúci zasiahnuť cieľ v rozsahu 75 až  ovláda strelec.

 Ochrana a vybavenie 
T-90S má kombinovaný obranný systém proti protitankovým zbraniam. Prvý stupeň ochrany predstavuje vrstvený pancier, pozostávajúci zo základného panciera, ktorý je spevnený vrstvami hliníka, plastu a deformačnými úsekmi.

Druhým stupňom ochrany je reaktívne pancierovanie typu Kontakt-5 alebo Relikt. Tie pozostávajú z oceľových dosiek, medzi ktorými sa nachádza vysoko výbušná látka. Tieto ochranné prvky, namontované na trupe a veži tanku, explodujú po zásahu protitankovou strelou. Tento pancier výrazne degraduje kinetickú energiu APFSDS munície a jej schopnosť preniknúť dovnútra tanku. Zadná časť veže a bokov korby je chránená nainštalovanou mrežou. Všetky ochranné prvky, namontované na tank, zvyšujú jeho celkovú hmotnosť až o .

ModelERAvs APFSDSvs HEAT T-72B  Kontakt-1  480 – 540  900 – 950 T-90A/T-90S  Kontakt-5  800 – 830  1 150 – 1 350 T-90AM/T-90MS  Relikt  1 100 – 1 300 1 350+

Tretí stupeň ochrany predstavuje systém protiopatrení, nazvaný Štora-1. Tento komplet pozostáva z dvoch elektro-optických / infračervených rušičov na prednej strane veže, štyroch laserových varovných prijímačov a dvoch zadymovacích granátových systémov. Štora-1 varuje posádku pri ožiarení tanku laserom, ruší poloautomaticky a tepelne navádzané strely, automaticky vystreľuje dymové granáty, ak zistí, že tank bol zameraný. Dymová clona poskytne maskovanie pred laserovými diaľkomermi a optikou zbraňových systémov nepriateľa. Štora-1 poskytuje tanku ochranu pred väčšinou súčasných protitankových systémov s poloautomatickým navádzaním (napr. TOW, Hot, Milan, Dragon), ale aj pred laserom navádzanými raketami (Maverick, Hellfire, Copper head).Т-90 - путевка в жизнь

Okrem spomenutých aktívnych a pasívnych systémov je tank vybavený protipožiarnym systémom, ochrannými systémami proti jadrovým, chemickým a biologickým zbraniam.

 Produkcia 
Sériová výroba T-90 sa začala v roku 1992 v závode Uralvagonzavod, čoskoro ju však prerušila ťažká ekonomická kríza Ruska. V priebehu niekoľkých rokov sa tak podarilo vyrobiť iba 150 tankov vo verzii označovanej ako "T-90 Obr. 1992". Udržať výrobné linky Uralvagonzavodu v prevádzke a podarilo iba vďaka indickej zákazke, ktorá tanky T-90 objednala v roku 1999.

Dodávky nových T-90 do ruskej armády sa obnovili až po takmer desaťročnej prestávke. Prvých pár desiatok nových tankov dostala ruská armáda vo verzii "Obr. 2004" a "Obr. 2005". V roku 2006 sa Uralvagonzavodu podarilo získať z Bieloruska termálne zameriavače Essa s francúzskou optikou, ktoré mali dosah až 3000 metrov. To vyústilo do novej modernizácie s označením "T-90A Obr. 2006". Výroba tejto verzie prebiehala až do roku 2017, kedy sa prešlo na najmodernejší variant T-90M. Celkovo sa v Uralvagonzavode vyrobilo 300 tankov "T-90A Obr. 2006".  

Na základe štátnej objednávky malo byť v rokoch 2017 – 2019 zakúpených pre ruskú armádu asi 160 tankov T-90M, z čoho väčšina mala pochádzať z modernizácie existujúcich T-90A. Podľa ruského think-tanku Centrum pre analýzu stratégií a technológií (CAST) bol pomer úplne nových T-90M k modernizovaným T-90A 1:3. Sériová výroba sa oficiálne začala v roku 2018, ale čiastočne aj kvôli poruchám motora meškala.

K prvým dodávkam T-90M údajne došlo v apríli 2020, kedy bolo desať kusov odovzdaných 2. gardovej motostreleckej divízii. Údaje o jednotlivých dodávkach naznačujú, že priemerná ročná miera výroby v rokoch 2020 až 2021 bola približne 40 tankov T-90M. Podľa údajov Military Balance+ malo Rusko vo februári 2022 pred spustením invázie na Ukrajinu v aktívnej službe približne 67 kusov T-90M.

Od začiatku invázie do júna 2024 bolo bolo zrealizovaných najmenej 13 dodávok T-90M. Správy z ruského obranného sektora a think-tankov naznačujú, že sa dodávajú várky o počte 11 až 15 tankov. Pokiaľ sú tieto správy presné, celková produkcia T-90M za toto obdobie predstavuje najmenej 231 až 267 tankov.

To naznačuje zvýšenie ročnej produkcie z približne 40 kusov pred februárom 2022 na vojnovú produkciu 60 – 70 v roku 2023. Toto zvýšenie výroby umožnili hlavne zásoby starších tankov T-90A, ktoré mohli byť pomerne rýchlo zmodernizované na variant "M". Analýzy z otvorených zdrojov naznačujú, že ku koncu roku 2023 malo Rusko na sklade už iba 50 kusov T-90A. Napriek tomu sa podarilo v roku 2024 vyrobiť 60 – 80 tankov T-90M. Za týmto ďalším navýšením produkcie zrejme stál fakt, že exportné tanky T-90S, určené pre Indiu, boli dodané ruským ozbrojeným silám.

 Nasadenie 

 Druhá čečenská vojna 
Svojím prvým bojovým krstom si tanky T-90 prešli počas invázie do Dagestanu v roku 1999.

 Ruská intervencia v Sýrii 
Sedem ruských tankov T-90 bolo v septembri 2015 spozorovaných na leteckej základni južne od mesta Latakia.These are the tanks Russia is setting up in Syria

 Ruská invázia na Ukrajinu 
Ruské tanky, nasadené pri invázii na Ukrajinu, čelili vážnym problémom. Len na základe vizuálnych potvrdených strát prišlo Rusko v priebehu prvých troch rokov vojny celkovo o 3773 tankov (ukrajinské zdroje hovoria o stratách až 10177 kusov).

Rusko od začiatku invázie nasadilo do bojov nielen staršie tanky T-90A, ale aj najmodernejší variant T-90M, ktorý bol zavedený v roku 2019. Ani tento najpokročilejší ruský tank sa však nedokáže vysporiadať s modernými hrozbami, akými sú protitankové strely (napr. Javelin a NLAW) alebo samovražedné drony (napr. Switchblade 600). Hlavnou slabinou T-90M, ktorú zdieľa aj s inými ruskými tankami, je automatický nabíjací systém, ktorý pojme viac ako 22 nábojov spolu s ďalšími 21 nábojmi v trupe. To znamená, že ak protitanková raketa zasiahne vežu, môže odpáliť náboje vo vnútri, čo má za následok zničenie tanku a usmrtenie celej posádky.

Ale ruské tanky T-90 sú zraniteľné aj voči štandardnejším hrozbám. V januári 2024 sa proti ruskému tanku T-90M postavili dve ukrajinské bojové vozidlá pechoty M2 Bradley. V tomto nerovnom súboji sa dvojici bojových vozidiel podarilo ruský tank znehybniť a následne ho úplne zničil samovražedný dron. Z otvorených zdrojov vyplýva, že Rusko prišlo v prvých troch rokoch vojny už o 181 tankov T-90, z čoho 127 boli najmodernejšie T-90M. 

 Varianty 
 T-90 – počiatočná produkčná verzia, poháňaná motorom V-84MS s výkonom 618 kW. 
 T-90K – veliteľská verzia tanku T-90, vybavená prídavným komunikačným a navigačným zariadením.
 T-90E – exportná verzia tanku T-90. 
 T-90A – ruská armádna verzia so zvarovanou vežou, motorom V-92S2 (735 kW) a termovíziou ESSA, niekedy tiež nazývaná  T-90 Vladimir.
 T-90AK – veliteľská verzia tanku T-90A. 
 T-90S – exportná verzia tanku T-90A.
 T-90SK – veliteľská verzia tanku T-90S, vybavená prídavným komunikačným a navigačným zariadením. 
 T-90S "Bhishma" – verzia T-90S, vyrábaná na licenciu v Indii. Nemá systém protiopatrení Štora-1, ale je poháňaný výkonnejším motorom (735 kW). 
 T-90AM – modernizácia verzie T-90A, vybavená novým systémom riadenia paľby „Kalina“, nabíjacím automatom a novým kanónom 2A46M-5. Reaktívne pancierovanie Kontakt-5 je nahradené reaktívnymi výbušnými modulmi ochranného systému Relikt. Pohon zabezpečuje nový motor s výkonom 831 kW a pribudol tiež nový navigačný systém. 
 T-90MS Tagil – modernizovaná exportná verzia, poháňaná novým motorom s výkonom 831 kW, vybavená novou optikou strelca Sosna-U, navigačným systémom GLONASS a novým reaktívnym pancierovaním Relikt.

 Používatelia 
  Alžírsko: 305 tankov T-90S. Vo februári 2015 podpísalo Alžírsko zmluvu na licenčnú výrobu 200 tankov verzie T-90MS.Contract for licensed assembly of 200 T-90 tanks in Algeria signed
  Azerbajdžan: 100 tankov T-90S.
  India: 1250 tankov T-90S/MS.
  Rusko: 227 tankov T-90A/T-90M v septembri 2021. 
  Turkmenistan: 40 tankov T-90S.
  Uganda 100 tankov T-90S.

 Pozri aj 
T-80
T-84
Leopard 2
T-14

 Iné projekty 

 Referencie 

Kategória:Ruské tanky
Kategória:Hlavné bojové tanky
Kategória:Tanky po studenej vojne
Kategória:T-72